Source: http://docplayer.fi/132917-Tasoristeysten-turvallisuus-turun-ympariston-satamaradoilla.html
Timestamp: 2017-11-22 04:35:20+00:00
Document Index: 20244452

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'kko ']

Tasoristeysten turvallisuus Turun ympäristön satamaradoilla - PDF
Download "Tasoristeysten turvallisuus Turun ympäristön satamaradoilla"
1 ESPOO 2003 TUTKIMUSRAPORTTI RTE 1295/03 Kuva: Erkki Ritari Tasoristeysten turvallisuus Turun ympäristön satamaradoilla Jouni Hytönen & Erkki Ritari VERKKOVERSIO ILMAN KARTTOJA JA KUVALIITETTÄ VTT RAKENNUS- JA YHDYSKUNTATEKNIIKKA
3 Tasoristeysten turvallisuus Turun ympäristön satamaradoilla Jouni Hytönen & Erkki Ritari VTT Rakennus- ja yhdyskuntatekniikka Tutkimusraportti RTE1295/03 Espoo 2003
5 Jouni Hytönen & Erkki Ritari Tasoristeysten turvallisuus Turun ympäristön satamaradoilla. VTT Rakennus- ja yhdyskuntatekniikka, Tutkimusraportti RTE1295/ s. + liitt. 94 s. Avainsanat tasoristeys, turvallisuus, näkemä, odotustasanne TIIVISTELMÄ Kesäkuussa 2002 tarkastettiin rataosilla Turku Turun satama, Ihala Viheriäinen ja Raisio Naantalin satama (pituudet 3, 5 ja 7 km) kaikki 32 radan ja tien tasoristeystä. Etäisyysmittarilla mitattiin näkemät tieltä radalle tien molemmista lähestymissuunnista. Tasoristeysten lähialueen tien ja odotustasanteiden pituuskaltevuudet mitattiin autoon kiinnitetyllä kallistuskulmamittarilla. Tasoristeykset valokuvattiin tieltä suoraan eteen, vasemmalle ja oikealle radalle useammalta etäisyydeltä sekä radalta suoraan kohti tasoristeystä molemmista lähestymissuunnista. Varoituslaitteiden ja liikennemerkkien olemassaolo sekä eräitä tasoristeyksen teknisiä ominaisuuksia kirjattiin muistiin. Tehtyjen mittausten ja havaintojen perusteella laadittiin kullekin tasoristeykselle toimenpidesuositukset. Toimenpiteet luokiteltiin toteuttamisajankohdan perusteella kahteen vaiheeseen. Ensimmäiseen vaiheeseen suositeltiin halpoja ja nopeasti toteutettavia toimenpiteitä, mm. näkemäraivauksia ja ajoneuvoryhmien ylitysrajoituksia. Jo ensimmäisen vaiheen tavoitteena oli, että kaikki jäljelle jääneet tasoristeykset olisivat toimenpiteiden jälkeen turvallisesti ylitettävissä. Toisen vaiheen suosituksissa oli kalliimpia toimenpiteitä, kuten puolipuomilaitteiden ja korvaavien teiden rakentamisia. Toisen vaiheen toteutuessa Turku Turun satama - rataosalle jää yhdeksän tasoristeystä, joista kahdeksassa on puomit ja yhdessä laituripolun varoituslaitos. Ihala Viheriäinen-rataosalle jää viisi tasoristeystä, joista kahdessa on puomit. Raisio Naantalin satama -rataosalle jää 11 tasoristeystä, joista viidessä on puomit. 3
6 Jouni Hytönen & Erkki Ritari Tasoristeysten turvallisuus Turun ympäristön satamaradoilla. [Safety of railway level crossings on the harbour railway lines near Turku]. Technical Research Centre of Finland, Building and Transport, Research Report RTE1295/ p. + apps. 94 p. Keywords level crossing, railway safety, sight distance, fange groove ABSTRACT All 32 railway level crossings on three harbour railway lines (Turku Turku Harbour, lenght 3 km), Ihala-Viheriäinen Oil Harbour (lenght 5 km) and Raisio Naantali Harbour (length 7 km) were inspected in June The sight distances from the road to the track at various positions were measured with a tacheometer. Gradients of the road in the vicinity of the level crossing were also measured. Photographs were taken from the road at distances of 8 m, 25 m and 50 m from the track facing the railway level crossing and in the direction of the track. Photographs were also taken from the track at distances 30 m and 100 m facing the railway level crossing. The type of warning device, traffic signs and technical characteristics of the railway level crossings were documented. Countermeasures to improve traffic safety at each railway level crossing were recommended on the basis of measurements and observations. The countermeasures were assigned to two phases according to the urgency and possible schedule of installation. The first phase included measures that are imperative for safety or cheap and quick to install, e.g. clearing of vegetation restricting sight distances and restrictions of vehicle types allowed to use the crossing. The aim of the first phase was to make sure that after implementation of the recommended measures, crossing safely would be possible at all level crossings on the track. Second phase measures were more expensive, such as erecting half-barriers and building compensatory road connections. After installation of the second phase measures there will be nine level crossings left on the line between Turku and Turku Harbour, eight of which will be equipped with half-barriers and one with warning lights and bells for passengers. Between Ihala and Viheriäinen Oil Harbour there will be five level crossings left, two of which will be equipped with half-barriers. Between Raisio and Naantali Harbour there will be 11 level crossings left, five of which will be equipped with half-barriers. 4
7 ALKUSANAT Ratahallintokeskus tilasi VTT:ltä joulukuussa 2001 selvityksen tasoristeysten turvallisuudesta rataosilla Toijala Valkeakoski, Turku Uusikaupunki, Pieksämäki Iisalmi, Iisalmi-Kontiomäki, Oulu Kontiomäki ja Seinäjoki Vaasa. Projektikokouksessa sovittiin, että rataosan Turku Uusikaupunki tarkastustyön yhteydessä tarkastetaan kevennetysti (ilman ylitysaikasimulointia) myös Turun ja Turun sataman, Ihalan ja Viheriäisten sekä Raision ja Naantalin sataman väliset tasoristeykset. Tämä raportti sisältää edellä mainittujen kolmen satamaradan tasoristeysten tarkastukset ja niihin perustuvat turvallisuuden parantamistoimenpideehdotukset. Tulokset raportoidaan tasoristeyskohtaisesti samassa muodossa kuin toukokuussa 2000 valmistuneessa rataosan Toijala Turku inventointiraportissa. Tämän raportin lisäksi rataosien tiedoilla täydennettiin tietokonesovellusta, jolla voidaan katsella eri rataosien tasoristeyksistä otettuja valokuvia ja muita tietoja. Tutkimusta on ohjannut työryhmä, johon kuuluivat Ratahallintokeskuksesta Kari Alppivuori, Markku Nummelin, Pentti Haapala ja Anne Ahtiainen. VTT:ltä ohjaustyöryhmässä olivat Jouni Hytönen ja Veli-Pekka Kallberg. Radan raivaamisesta vastaava urakoitsija Harri Hietala on ollut paikalla inventoinnin kenttätyötä tehtäessä ja osallistunut mm. näkemien pituuksien määrittämiseen. Tutkimusraportin on kirjoittanut Jouni Hytönen. Inventoinnin kenttätyön ovat tehneet Jouni Hytönen ja Erkki Ritari. Mikko Kallio on tehnyt kaikki inventoinnissa ja raportoinnissa käytetyt tietokonesovellukset. Tämä verkkoversio on lyhennetty samannimisestä ja -numeroisesta tutkimusraportista poistamalla siitä paljon tilaa vievät karttaliite (Liite A: Rataosan tasoristeykset) ja valokuvaliite (Liite E: Tasoristeysten kuvaukset rataosalla). 5
9 Sisällysluettelo TIIVISTELMÄ...3 ABSTRACT...4 ALKUSANAT JOHDANTO Taustaa Määritelmiä Tavoitteet AINEISTO JA MENETELMÄT Tasoristeysten tarkastus Suositusten laadintaperusteet TASORISTEYSTEN NYKYTILA Näkemät Odotustasanteet Teiden ominaisuudet Varoituslaitteet ja liikennemerkit Rakenteet Tasoristeysten suppea kuvaus Onnettomuudet Turun ympäristön satamaratojen tasoristeyksissä vuosina SUOSITUKSET TASORISTEYSTEN TURVAAMISTOIMENPITEIKSI YHTEENVETO JA PÄÄTELMÄT Näkemät Odotustasanteet Suositukset...20 LÄHDELUETTELO
10 LIITTEET Liite A: Karttakuvat Turun ympäristön satamaratojen tasoristeyksistä kesäkuussa 2002, Ei verkkoversiossa Liite B: Liite C: Turun ympäristön satamaratojen tasoristeysten tarkastus kesäkuussa 2002 Tasoristeysten ominaisuudet Turun ympäristön satamaradoilla kesäkuussa 2002 Liite D: Tasoristeysten kuvaukset Turun ympäristön satamaradoilla kesäkuun 2002 tilanteen mukaan, Ei verkkoversiossa Liite E: Kesäkuun 2002 tilanteeseen perustuvat toimenpide-ehdotukset Turun ympäristön satamaratojen rautatietasoristeyksiin 8
11 1 Johdanto 1.1 Taustaa Turku Turun satama -rataosa (kuva 1) on kauko-ohjattu, sähköistetty ja yksiraiteinen. Rataosalla on sekä henkilö- että tavaraliikennettä. Rataosan nopeusrajoitus on 40 km/h. Turun ja Turun sataman välillä on yhteensä yhdeksän tasoristeystä, joista kahdeksan on varustettu varoituslaitteilla. Ihala Viheriäinen-rataosa on sähköistämätön ja yksiraiteinen. Rataosalla on vain vaihtotyöliikennettä. Rataosan nopeusrajoitus on 50 km/h. Ihalan ja Viheriäisen välillä on yhteensä seitsemän tasoristeystä, joista yksi on varustettu varoituslaitteilla. Raisio Naantalin satama -rataosa on sähköistämätön ja yksiraiteinen. Rataosalla on vain vaihtotyöliikennettä. Raision ja Naantalin välillä nopeusrajoitus on 60 km/h ja Naantalista Naantalin satamaan 20 km/h. Raision ja Naantalin sataman välillä on yhteensä 16 tasoristeystä, joista viisi on varustettu varoituslaitteilla. Raisio Naantalin satama 4-5 Ihala Viheriäinen 2-3 Turku Turun satama 1 Kuva 1. Tutkimuksen rataosat (numerot viittaavat liitteen A karttoihin). 9
12 Ratahallintokeskus haluaa selvittää Turun ympäristön satamaratojen tasoristeysten turvallisuustason ja tasoristeyslaitteiden kunnon. Tasoristeyksille laaditaan toimenpidesuositukset, joiden toteutuksella tasoristeysten turvallisuustaso voidaan nostaa nykyistä paremmaksi. 1.2 Määritelmiä Ajoneuvoyhdistelmällä tarkoitetaan jäljempänä 25,25 m pitkää kuorma-auton ja varsinaisen perävaunun yhdistelmää. Aukean tilan ulottumalla (ATU) tarkoitetaan sitä pitkin raidetta ulottuva tilaa, jonka sisällä ei saa olla kiinteitä rakenteita tai laitteita. Ratateknillisten määräysten ja ohjeiden (RAMO) luku 9, Tasoristeykset, sisältää tasoristeyksiä koskevia määräyksiä ja ohjeita. Jäljempänä käytetään lyhennettä RAMO. RAMOn näkemäohjeiden mukaan kahdeksan metrin päästä lähimmästä katsottaessa näkemäalueen on oltava vapaa näkemäesteistä radan pylväitä lukuun ottamatta. Näkemäalueen pituus on kuusi kertaa junan nopeus yksiraiteisella radalla. Kaksi- tai useampiraiteisella radalla näkemän pituuteen lisätään äärimmäisten raiteiden keskiviivojen välisen etäisyyden (tien keskilinjaa pitkin mitattuna) ja junan nopeuden tulo kerrottuna 0,3:lla. Kevyen liikenteen väylien näkemävaatimus on Liikenne- ja viestintäministeriön ohjeen mukaan kolme kertaa junan nopeus. 1.3 Tavoitteet Tavoitteena oli: 1. Selvittää kunkin tasoristeyksen näkemien pituudet tieltä radalle ja tien pituuskaltevuus radan välittömässä läheisyydessä, 2. Esittää kunkin tasoristeyksen näkemäolosuhteet kuvina sekä laatia taulukko tasoristeysten laitteista ja niiden kunnosta, 3. Laatia konkreettiset suositukset jokaisen tasoristeyksen turvallisuuden parantamiseksi. 10
13 2 Aineisto ja menetelmät 2.1 Tasoristeysten tarkastus Kaikki Turun ja Turun sataman väliset yhdeksän, Ihalan ja Viheriäisen väliset seitsemän sekä Raision ja Naantalin sataman väliset 16 tasoristeystä käytiin tarkastamassa paikan päällä. Liitteessä A on karttakuvat tasoristeyksistä. Tarkastustyön yhteydessä selvitettiin pisimmät mahdolliset näkemien pituudet tieltä radalle, varoituslaitteiden tyyppi, tasoristeyksen liikennemerkit ja niiden kunto, tien geometriaa sekä lukuisten ratateknisten laitteiden kunto ja sijainti. Lopuksi risteykset valokuvattiin. Tarkempi kuvaus tarkastustyön sisällöstä on liitteessä B. 2.2 Suositusten laadintaperusteet Suositusten lähtökohtana olivat etenkin arvioidut autojen tasoristeysten ylitysajat ja junien ajoajat tasoristeykseen saavutettavan näkemän puitteissa. Suosituksia laadittaessa on toimenpiteet jaettu kahteen kiireellisyysvaiheeseen: heti ja kohta. Heti-vaiheessa on suosituksia, jotka ovat mahdollisia toteuttaa välittömästi, kuten kasvillisuuden raivaus näkemäalueelta, tarpeettoman tasoristeyksen poisto, ajoneuvokohtaiset ylitysrajoitukset ja junan nopeusrajoitukset. Heti-vaiheen tavoitteena on, että mikäli suositustoimenpiteet toteutetaan, vartioimattoman tasoristeyksen ylitysaika autolla on lyhyempi kuin junan ajoaika tasoristeykseen. Hetivaiheen toimenpiteet on ajateltu toteutettavan noin vuoden kuluessa. Kohta-vaihe sisältää toimenpiteitä, joita ei voida aina välittömästi toteuttaa, kuten puolipuomilaitteiden asentaminen ja korvaavan tien rakentaminen. Toteutuessaan kohta-vaihe mahdollistaa kahdessa tasoristeyksessä heti-vaiheessa suositeltujen ajoneuvokohtaisten ylitysrajoitusten ja junan nopeusrajoitusten poistamisen. Kohta-vaiheen toimenpiteet on ajateltu toteutettavan noin viiden vuoden kuluessa. 11
14 3 Tasoristeysten nykytila 3.1 Näkemät Täysin RAMOn kahdeksan metrin näkemäohjeet täyttäviä tasoristeyksiä Turun ympäristön satamaradoilla on kolme. Kun kasvillisuuden raivaus rata-alueella toteutetaan, saavutetaan ohjeiden mukaiset näkemät viidessä tasoristeyksessä. Näkemät jäävät kasvillisuuden raivauksenkin jälkeen joiltakin osin RAMOn ohjeita (* lyhyemmiksi 27 tasoristeyksessä, joista 13 on varustettu varoituslaitteilla. Liitteen C kohdassa näkemät on kaikkien tasoristeysten mitatut näkemät ja arviot kasvillisuuden raivauksen vaikutuksista kaikissa neljässä katselusuunnassa. Näkemiä vielä kasvillisuuden raivauksen jälkeen rajoittaa pääasiassa radan kaarteisuus ja paikoin rataa korkeampi maasto radan vierellä sekä joissakin tapauksissa laitekopit. Saavutetut näkemät olisivat suoralla radalla usein pidempiä, mikäli vastapiste radalla olisi veturin ylävalonheittimen (** korkeudella ja tieltä katseltaisiin radalle lähempää kuin kahdeksan metrin päästä lähimmästä. Paikoissa, joissa näkemää rajoittaa radan kaarteisuus, asialla ei ole suurta merkitystä. 3.2 Odotustasanteet Turun ympäristön satamaratojen 32 tasoristeyksestä 16:ssa odotustasanteet olivat kunnossa, yksi tulisi kohta-vaiheessa kunnostaa, 11 ei ole helposti kunnostettavissa maastollisten olosuhteiden vuoksi ja neljässä kunnostusta ei kannata tehdä myöhempien toimenpiteiden tai tasoristeyksen olemattoman käyttömäärän vuoksi. Odotustasanteiltaan huonokuntoisista tasoristeyksistä kolme on esitetty muutenkin heti poistettaviksi. 3.3 Teiden ominaisuudet Turun ympäristön satamaratojen 27:n ajoneuvoliikenteelle tarkoitetun tasoristeyksen tieluokat ja teiden nopeusrajoitukset on esitetty taulukossa 1. Loput viisi tasoristeystä ovat kevyen liikenteen väyliä tai laituripolkuja, joille ei ole asetettu nopeusrajoitusta. (* (** Kevyen liikenteen väylien näkemien pituudesta on olemassa erillinen Liikenne- ja viestintäministeriön ohje. Ylävalonheittimen korkeus vaihtelee veturityypeittäin: esim. Dv12-veturissa se on ohjaamon ikkunoiden alapuolella ja Sr1-veturissa ohjaamon ikkunoiden yläpuolella. 12
15 Taulukko 1. Ajoneuvoliikenteen tasoristeysten tieluokat ja nopeusrajoitukset Turun ympäristön satamaradoilla. Tien nopeusrajoitus Tieluokka Yhteensä Yleinen tie tai katu Liikent. merkitt. yksityistie 1 1 Vähäliikenteinen yksityistie Metsätie 0 Viljelystie 1 1 Yhteensä Kaikissa autoliikenteelle tarkoitetuissa varoituslaittein varustetuissa tasoristeyksissä tien leveys oli vähintään 6,5 metriä, eli tiet eivät tarvinneet erillisiä levennyksiä. Liitteen C kohdassa tieominaisuudet on esitetty tasoristeyskohtaisesti risteävien teiden ominaisuuksia. 3.4 Varoituslaitteet ja liikennemerkit Taulukkoon 2 on kerätty tieluokittain varoituslaitteiden ja liikennemerkkien lukumäärät. Taulukko 2. Varoituslaitteet ja liikennemerkit Turun ympäristön satamaradoilla. Varoituslaitteet Tasoristeysten lukumäärä Turun ympäristön satamaradoilla Yleiset tiet ja kadut Yksityiset tiet Kev. liik. väylät Yhteensä Puomilaitteet Valo- ja äänivaroituslaitteet Tasoristeysvalo Liikennemerkit Tasoristeysmerkit Stop-merkit Tasoristeys ilman puomeja Tasoristeys, jossa on puomit Tasoristeyksen lähestymismerkit Tasoristeyksiä yhteensä
16 Turku Turun satama -rataosan kaikissa yleisten teiden ja katujen tasoristeyksissä oli varoituslaite. Rataosan yhdeksästä tasoristeyksestä yksi oli ilman varoituslaitetta. Ihala Viheriäinen-rataosalla yhdessä neljästä yleisten teiden ja katujen tasoristeyksestä oli varoituslaite. Rataosan seitsemästä tasoristeyksestä kuusi oli ilman varoituslaitetta. Raisio Naantalin satama -rataosalla neljässä kuudesta yleisten teiden ja katujen tasoristeyksestä oli varoituslaite. Rataosan 16 tasoristeyksestä 11 oli ilman varoituslaitetta. Liitteen C kohdassa varoituslaitteet on esitetty varoituslaitteet ja liikennemerkit tasoristeyskohtaisesti. 3.5 Rakenteet Tasoristeysten kansirakenteiden yleisin rakennusmateriaali Turun ympäristön satamaradoilla oli kestopuu (16), mutta seitsemään tasoristeykseen oli asennettu uusi kumikansi. Seitsemässä tasoristeyksessä oli asfalttikansi, yhdessä oli uudentyyppinen betonielementtikansi ja yhdestä kansi oli poistettu. Kansirakenteiden kunto arvioitiin silmämääräisesti asteikolla hyvä, tyydyttävä, välttävä ja vaarallinen. Arvostelussa on käytetty ankaraa linjaa, joten monessa tapauksessa on saatettu antaa astetta todellista huonompi arvosana. Vaarallinenarvosanan antaminen on edellyttänyt irtonaisia lankkuja tai lankutuksen oloa koholla tien pinnasta siten, että liikenne voi työntää lankutuksen pois paikaltaan. Kansi oli vaarallisessa kunnossa kuudessa tasoristeyksessä, joista yksi oli yleisellä tiellä tai kadulla (Aakeenkatu). Laippaurakumin tehtävänä on estää tieliikenteen mukana kulkeutuvia kiviä tms. jäämästä laippauriin. Laippaurakumit oli asennettu 24 tasoristeykseen. Tasoristeysten kannen reunan läheltä tarkistettiin, esiintyikö alle viiden metrin päässä vaihteiden jatkoksia tai eristysjatkoksia. Junan pyörissä saattaa kulkeutua tasoristeyksestä likaa jatkosten toimintaa häiritsemään, jos jatkokset ovat liian lähellä. Eristysjatkos oli liian lähellä tasoristeyksen kantta viidessä Turku Turun satama -rataosan ja neljässä Raisio Naantalin satama -rataosan tasoristeyksessä. Tasoristeysten rakenteita on listattu liitteen C kohtaan sekalaista. 14
17 3.6 Tasoristeysten suppea kuvaus Liitteessä D on jokainen tutkittu tasoristeys esitelty kuudella valokuvalla. Viivakuvina on esitetty tien muoto ja sijainti rataan nähden sekä pituuskaltevuuskuvaaja täydennettynä RAMO:n määrittelemillä tieluokkakohtaisilla rajoilla. Tekstimuotoisesti on esitetty tien ja radan keskeisiä numeerisia tietoja. Lisäksi on esitetty näkemien pituudet kaikista neljästä suunnasta täydennettynä kasvillisuuden raivauksen vaikutusarvioilla. Tasoristeyksistä otettuja valokuvia varten on tehty erillinen mikrotietokoneessa käytettävä katseluohjelma. Tarkasteltava tasoristeys valitaan ohjelmassa rataosan nimen ja tasoristeyksen nimen tai ratakilometrien perusteella. Painikkeiden alla on eri suunnista otettua valokuvaa ja tarpeen vaatiessa 1 2 selventävää lisäkuvaa. Lisäksi tasoristeyskohtainen tieto sisältää samat viivakuvat kuin liite D. 3.7 Onnettomuudet Turun ympäristön satamaratojen tasoristeyksissä vuosina Turun ympäristön satamaradoilla tapahtui vuosina yhteensä 11 tasoristeysonnettomuutta. Onnettomuuksista seitsemän oli tiekulkuneuvojen törmäämisiä puolipuomeihin. Yhteensä onnettomuuksissa loukkaantui kolme ihmistä. Taulukossa 3 on onnettomuuksien tapahtumavuodet ja lyhyet kuvaukset VR:n onnettomuus- ja vaaratilannerekisterin mukaan. Taulukko 3. Turun ympäristön satamaradoilla vuosina tapahtuneet tasoristeysonnettomuudet. Nimi Risteys no Vuosi Kuvaus Ruissalontie Puolipuomin alasajo Ruissalontie Puolipuomin alasajo Linnankatu Puolipuomivaurio Linnankatu Puolipuomilaitoksen vahingoittuminen Linnankatu Puolipuomilaitoksen vahingoittuminen Linnankatu Puolipuomin alasajo Viking I Tasoristeysvaurio Viking I Vaihtotyöyksikön ja henkilöauton törmäys Viking I Henkilöauto ja perävaunu törmäsivät junaan Viking I Tasoristeysvaurio Luolalantie Puolipuomilaitoksen vahingoittuminen 15
18 4 Suositukset tasoristeysten turvaamistoimenpiteiksi Tasoristeyskohtaiset toimenpidesuositukset toteutusaikatauluineen (heti ja kohta) on esitetty liitteessä E. Kaikkiaan tehtiin 45 toimenpidesuositusta, joista on yhteenveto taulukossa 4. Taulukko 4. Toimenpidesuosituksia Turun ympäristön satamaradoille. Suositus Turun ympäristön satamaradat Heti Kohta Myöhemmin Kasvillisuuden raivaus 17 Odotustasanteiden kunnostus 0 1 Vihellysmerkkien asennus 1 Kuorma- ja linja-autojen sekä ajoneuvoyhdistelmien 1 ajokielto Ajoneuvoyhdistelmien ajokielto 3 Junan pistemäinen nopeusrajoitus 4 Lukollisen puomin asennus, ylitys vain luvalla 0 Puolipuomilaitteen asennus 4 Tasoristeyksen poistaminen 4 0 Tasoristeyksen poistaminen ja korvaava tie Tasoristeyksen korvaaminen eritasoristeyksellä 0 0 Tasoristeyksen siirtäminen 0 Hidastuskarsinoiden asennus 1 Risteysmerkkien asennus 4 Kannen vaihtaminen 0 Tasoristeysvalon asennus 0 Hiekkaa saataville 1 Penkereen poistaminen 0 0 Muita sekalaisia suosituksia Yhteensä Ei tarvetta toimenpiteisiin 6 Yksittäisistä toimenpiteistä useimmin suositeltiin näkemien raivausta. Toimenpidesuosituksista 37 ehdotetaan toteutettavaksi heti ja kahdeksan kohta. Myöhemmin-vaiheen toimenpiteitä ei tarkastetuille rataosille suositeltu. 16
19 Kasvillisuuden raivausta suositeltiin heti-vaiheeseen riippumatta siitä oliko tasoristeyksessä varoituslaitetta vai ei. Raivausta ei aina suositeltu, jos tasoristeys esitettiin heti poistettavaksi ja näkemien lisäys olisi merkityksetön raivaamalla tai jos näkemiä ei saataisi parannettua raivaustoimenpitein. Odotustasanteiden kunnostusta suositeltiin heti-vaiheeseen mikäli RAMOn ohjeet eivät täyttyneet, tie oli sorapintainen, täyttö on mahdollista tehdä ja tie ei ollut viljelys- tai metsätie. Ajoneuvoyhdistelmien ajokielto koskee ainoastaan yli 15 m pitkiä ajoneuvoyhdistelmiä. Kuorma- ja linja-autojen sekä ajoneuvoyhdistelmien ajokielto ei koske traktoria ja siihen kytkettyä perävaunua. Kohta-vaiheeseen valittiin suosituksiksi toimenpiteitä, joita ei voida tehdä välittömästi ja ovat yleensä kalliimpia kuin heti-vaiheen suositukset. Suositusten vaikutukset tasoristeysten varoituslaitteisiin ja lukumäärään on esitetty taulukoissa 5 7. Niistä näkyy myös tasoristeysten lukumäärä suositusten toteutumisen jälkeen. Taulukko 5. Turku Turun satama -rataosan tasoristeysten varoituslaitteet ja lukumäärä suositusten eri vaiheissa. Varoituslaite Nyt Heti-vaiheen jälkeen Kohta-vaiheen jälkeen Puomit Valo- ja äänivaroituslaitteet Tasoristeysvalo Ei varoituslaitetta Tasoristeyksiä yhteensä Taulukko 6. Ihala Viheriäinen-rataosan tasoristeysten varoituslaitteet ja lukumäärä suositusten eri vaiheissa. Varoituslaite Nyt Heti-vaiheen jälkeen Kohta-vaiheen jälkeen Puomit Valo- ja äänivaroituslaitteet Tasoristeysvalo Ei varoituslaitetta Tasoristeyksiä yhteensä
20 Taulukko 7. Raisio Naantalin satama -rataosan tasoristeysten varoituslaitteet ja lukumäärä suositusten eri vaiheissa. Varoituslaite Nyt Heti-vaiheen jälkeen Kohta-vaiheen jälkeen Puomit Valo- ja äänivaroituslaitteet Tasoristeysvalo Ei varoituslaitetta Tasoristeyksiä yhteensä
21 5 Yhteenveto ja päätelmät Turku Turun satama -rataosa on kolmen kilometrin pituinen ja sillä on yhdeksän tasoristeystä, joista kahdeksan on varustettu varoituslaittein. Yksi tasoristeysrekisteristä puuttuva tasoristeys havaittiin tarkastustyön yhteydessä. Ihala Viheriäinen-rataosa on viiden kilometrin pituinen ja sillä on seitsemän tasoristeystä, joista yksi on varustettu varoituslaittein. Yhden tasoristeysrekisterissä käytöstä poistetuksi merkityn tasoristeyksen havaittiin olevan edelleen käytössä. Raisio Naantalin satama -rataosa on seitsemän kilometrin pituinen ja sillä on 16 tasoristeystä, joista viisi on varustettu varoituslaittein. Kolme tasoristeysrekisteristä puuttuvaa tasoristeystä havaittiin tarkastustyön yhteydessä. Yksi tasoristeysrekisterissä käytössä olevaksi merkitty tasoristeys oli maastosta poistettu. 5.1 Näkemät Turvallisen ylityksen takaamiseksi RAMO:n näkemävaatimukset on mitoitettu pitkiksi. Vaaditun näkemän puitteissa suurinta sallittua nopeutta ajavalla junalla kestää 21,6 s ajaa tasoristeykseen. Kevyen liikenteen väylillä ja laituripoluilla aika on 10,8 s. Tasoristeyksessä, jossa tie laskeutuu molemmin puolin rataa radalta alaspäin 1,5 %:n kaltevuudella 25 m:n matkalla, ajoneuvoyhdistelmän ylitys paikaltaan liikkeelle lähtien kestää alle 12 s. Todellisuudessa yhdistelmän ylitysaika voisi olla tätä lyhyempi, jos kuljettaja ei kokonaan pysäytä ajoneuvoaan ja tekee lopullisen tasoristeyksen ylityspäätöksen lähempänä kuin 8 m päässä lähimmästä. Nykyistä näkemävaatimusta ei kuitenkaan ole syytä lyhentää, koska tarvitaan varmuusvaraa ja odotustasanteiden pituuskaltevuudet ovat monessa paikassa vaadittuja suuremmat, mikä pidentää ylitysaikaa. Ehdotettujen toimenpiteiden toteutuessa Turku Turun satama -rataosalle ei jää yhtään varoituslaitteetonta tasoristeystä. Ihala Viheriäinen-rataosalle jää kolme ja Raisio Naantalin satama -rataosalle neljä tasoristeystä, joissa ei ole varoituslaitetta ja joissa ei RAMO:n ohjeiden mukaisia näkemiä kaikissa suunnissa saavuteta. Edellä mainituissa Ihala Viheriäinen- ja Raisio Naantalin satama -rataosien tasoristeyksissä saavutetaan kuitenkin riittävä ylitysaika. Osassa tasoristeyksistä riittävä ylitysaika edellyttää ajoneuvoryhmittäisten ajokieltosuositusten ja junien pistemäisten nopeusrajoitussuositusten toteuttamista. 19
22 5.2 Odotustasanteet Turku Turun satama -rataosan yhdeksästä tasoristeyksestä seitsemässä odotustasanteet ovat kunnossa ja kahta ei voida helposti kunnostaa maastollisten olosuhteiden vuoksi. Ihala Viheriäinen-rataosan seitsemästä tasoristeyksestä kolmessa odotustasanteet ovat kunnossa ja kolmea ei voida helposti kunnostaa maastollisten olosuhteiden vuoksi. Näistä yksi on esitetty heti ja yksi kohta poistettavaksi. Yhden tasoristeyksen odotustasanteita ei kannata kunnostaa tien vähäisen käytön vuoksi. Raisio Naantalin satama -rataosan 16 tasoristeyksestä kuudessa odotustasanteet ovat kunnossa ja kuutta ei voida helposti kunnostaa maastollisten olosuhteiden vuoksi. Odotustasanteiden nykyinen pituuskaltevuusvaatimus 1,5 % on sopiva, koska tätä suuremmalla pituuskaltevuudella yhdellä akselilla vetävä ajoneuvoyhdistelmä ei pääse liukkaalla kelillä liikkeelle. 5.3 Suositukset Tasoristeykset tarkastettiin paikalla ja niille laadittiin turvallisuuden parantamiseksi kiireellisyydeltään kaksivaiheiset toimenpidesuositukset: heti ja kohta. Hetivaiheen suositusten (vuoden sisällä) päämääränä on, että ajoneuvot ehtivät ylittää turvallisesti kaikki vartioimattomat tasoristeykset. Lisäksi heti-vaiheen suositusten perusteena oli, että toimenpiteet on mahdollista suorittaa viivytyksettä ja kohtuullisin kustannuksin. Heti-vaiheen suositukset koskivat etenkin näkemien raivausta, mutta myös ajoneuvokohtaisia ylitysrajoituksia. Kohta-vaiheeseen suositeltiin toimenpiteitä, joita ei voida tehdä välittömästi, mutta kuitenkin viiden vuoden sisällä. Kohta-vaiheen suositukset koskivat puolipuomilaitteiden asentamisia, korvaavien teiden rakentamisia sekä odotustasanteiden kunnostamisia päällystetyillä teillä. 20
25 LIITE B Turun ympäristön satamaratojen tasoristeysten tarkastus kesäkuussa 2002 Jokaisessa Turku Turun satama-, Ihala Viheriäinen- ja Raisio Naantalin satama -rataosien tasoristeyksessä käytiin paikalla kesäkuussa Yhteensä tarkastettuja tasoristeyksiä oli 32 kpl. Näkemät Autonkuljettajan näkemät radalle mitattiin pääsääntöisesti etäisyysmittarilla. Mittari asetettiin risteävälle tielle 8 metrin päähän lähimmästä ja 1,1 m korkeudelle ajoradan pinnasta. Mittauksen vasta-asema, prisma, asetettiin 1,1 m korkeudelle mittauspuolen kiskon selästä. Mittaamalla haettiin etäisin piste, johon kasvillisuus tai maastoesteet eivät vielä rajoittaneet näkyvyyttä. Etäisyysmittarin erottelutarkkuus on 1 mm. Mitatut arvot kirjattiin kuitenkin yhden metrin tarkkuuteen pyöristettyinä. Mittausten yhteydessä kasvillisuuden peittäessä näkyvyyttä arvioitiin saavutettava näkemä raivaamalla kasvillisuutta rautatiealueella (n. 15 m molemmin puolin radan keskilinjasta). Kaikki mitatut tai arvioidut etäisyyksien metrimäärät talletettiin mittaus- tai arviointihetkellä jokaisen tasoristeyksen lomakkeelle ja myöhemmin kannettavan tietokoneen tilasto-ohjelmaan. Valokuvat Tasoristeysalueesta otettiin valokuvat digitaalikameralla tieltä 8 m päästä radalle vasemmalle ja oikealle, tieltä 8, 25 ja 50 m päästä suoraan kohti tasoristeystä sekä radalta 30 ja 100 m päästä suoraan kohti tasoristeystä. Kuvauspaikka oli tiellä 8, 25 ja 50 m päässä tasoristeyksen lähimmästä 1,1 m korkeudessa tien pinnasta. Kuvat radalta tasoristeykseen otettiin keskeltä rataa noin 170 cm korkeudesta. Otetuista kuvista valmistettiin erillinen mikrotietokoneella käytettävä katseluohjelmasovellus, jossa tasoristeyksittäin voidaan katsella valokuvia. Lisäksi samaan katseluohjelmaan liitettiin graafiset kuvat radan ja tien keskinäisestä asemasta lintuperspektiivissä ja tien pituuskaltevuuskäyrä tasoristeyksen välittömässä läheisyydessä. Otettujen kuvien numerot tallennettiin kunkin tasoristeyksen lomakkeelle. Tien geometria Tien kaarteisuus ja pituuskaltevuus selvitettiin mittausautolla ajamalla. Mittausautoon oli asennettu kallistuskulma-anturi sekä DGPS-paikannuslaitteisto, jolla päästään kahden metrin paikannustarkkuuteen vaakatasossa avoimessa maastossa. Kallistuskulmaanturin huojumisen vuoksi mittaukset jouduttiin tekemään pisteittäin pysäyttämällä mittausauto määrävälein ja odottamalla, että saatiin kolme peräkkäistä samaa mittaustulosta. Kaikki paikannuksen ja pituuskaltevuuden mittaustulokset tallentuivat mittaustietokoneen muistiin. Tien pituuskaltevuus ja korkeusprofiili radan suhteen selvitettiin laskemalla jälkikäteen.
26 Tien ja radan kohtauskulma selvitettiin etäisyysmittariin liittyvällä kulmamittaustoiminnolla. Lisäksi mittauspaikalla tallennettiin mikrotietokoneelle seuraavat näköhavaintoihin perustuvat tiedot: - tien nopeusrajoitus - tien luokka - arvioitu keskivuorokausiliikenne (KVL), yksityiset tiet - varoituslaitteen tyyppi - tasoristeysmerkkien olemassaolo ja kunto - stop-merkkien olemassaolo ja kunto - ennakkovaroitusmerkkien olemassaolo ja kunto - lähestymismerkkien olemassaolo ja kunto - vihellysmerkkien olemassaolo ja kunto - raiteiden lukumäärä - eteläisen äärimmäisen raiteen etäisyys pääraiteesta (mitattu) - pohjoisen äärimmäisen raiteen etäisyys pääraiteesta (mitattu) - suurin arvioitu ajoneuvoyhdistelmän tasoristeyksen ylitysnopeus - mittaajien arvio näkemistä koko tasoristeyksessä - kansirakenteen materiaali ja kunto - kuljetuslavetin tasoristeyksen ylitysmahdollisuus - laippaurien ontelokumien olemassaolo - eristys- ja vaihteiden jatkosten mahdollinen sijainti 5 m lähempänä kansirakennetta - tien liittymän olemassaolo radan eteläpuolella - tien liittymän etäisyys radan eteläpuolella (mitattu) - tien liittymän olemassaolo radan pohjoispuolella - tien liittymän etäisyys radan pohjoispuolella (mitattu) - muut havainnot Jo ennen inventointityötä oli selvitetty: - rataosan numero onnettomuus- ja vauriorekisterissä - tasoristeyksen sijainti (kilometrit ja metrit) - tasoristeyksen nimi - radan nopeusrajoitus - tien numero (yleiset tiet) - tien KVL (yleiset tiet) - tavarajunien lukumäärä vuorokaudessa - matkustajajunien lukumäärä vuorokaudessa B2
Koulu- ja linja-autokuljetusten tasoristeysturvallisuus
45 2012 LIIKENNEVIRASTON TUTKIMUKSIA JA SELVITYKSIÄ MARKUS LAINE MIKKO POUTANEN Koulu- ja linja-autokuljetusten tasoristeysturvallisuus RATA SEINÄJOKI KASKINEN Markus Laine, Mikko Poutanen Koulu- ja linja-autokuljetusten